da fr cs da da fr he en da da it de en da da da da da da da fr nl da da da da da da da en en da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Vi har lige købt en halv gris hos Skovgård ved Them, hvor grisene løber glade rundt på markerne. 43 kg på krogen, så der skulle gerne være kød til hele vinteren. Jeg fik den skåret og pakket som jeg gerne ville have det, og så var det en sand fornøjelse at se sådan et par slagtere arbejde – for pokker, det gik stærkt med at partere sådan en grisebasse.
Jeg glæder mig allerede til vinterens simreretter med svineskank og rullesteg, samt frikadeller og hjemmelavet medister i rå mængder – det bliver skønt. Jeg skal lave flæskesvær og svinerillette, og alt muligt andet godt. I går stod menuen på en gang ribbensteg, og jeg lavede den “ligesom jeg plejer”, dog med øl i bunden af bradepanden frem for vin eller vand. Jeg har bare aldrig skrevet “plejer-metoden” ned før, så here goes.
Jeg giver kødet et par timer ved forholdsvis lav varme, og så knald på den sidste halve time, for lige at gøre sværen sprød – bruger du ovnens grillelement, så hold øje; brændte svær er bare ikke så lækre.
Ribbensteg i øl (6-8 pers. – eller gem resten til sandwich eller biksemad)
1 håndfuld krydderurter, fx timian, rosmarin, salvie
1 øl, jeg brugte Willemoes Belgisk Ale
2 spsk gele, ribsgele er fint
Rens grøntsagerne og hak dem i grove tern. Kom dem i et ildfast fad sammen med de halverede hvidløgsfed. Kom krydderurter i fadet. Læg ribbenstegen ovenpå grøntsagerne og drys med groft salt og peber og masser det ind i sværen. Stik laurbærbladene ned i sværen.
Hæld øllen ned i fadet sammen med gele. Sæt fadet midt i ovnen og tænd på 140 grader. Giv stegen 2 timer. Skru dernæst op til 225 grader og giv stegen en halv times tid, sværen skal begynde at boble og hvis du stikker et stegetermometer i stegen, skal den være ca 70 grader. Tag stegen ud og læg den på et bræt. Lad den hvile i 10 minutter førend du skærer i den.
Fonden fra fadet sigtes over i en gryde, monteres med lidt fløde, salt og peber og evt. lidt mere gele. Du kan evt. også jævne sovsen.
Drys lidt groft salt på ribbensteges og skær den ud ved bordet. Serveres helt klassisk med sovs, hvide kartofler og rødkål.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.